
De  carcinomate  vesicae  urinariae. 

De  pathogenesi  et  aetiologia. 

Inter  rariores  vesicae  urinariae  aegrotationes  re¬ 
fertur  carcinoma,  quod  quidem  in  provectiore  aetate 
praecipue,  et  in  feminis  saepius  quam  in  maribus  ob¬ 
venit.  Idem  aut  primarium  est  aut  secundarium  ex 
carcinomatosa  degeneratione  quorundam  organorum 
vicinorum  oriundum ,  quae  sunt  in  maribus  prostata, 
rectum,  ureteres,  renes,  in  feminis  praeter  illa  vagina 
et  uterus.  Secundarium  mulum  multo  quidem  frequen¬ 
tius  est;  nos  tamen  hisce  pagellis  de  primario  potissi¬ 
mum  acturi  sumus. 

Aetiologia  hujus  carcinomatis  non  minus  obscura 
est  quam  ceterorum  ejusdem  generis  morborum;  quod 
si  est  primarium,  e  localibus  potissimum  causis  esse 
ortum  videtur.  Namque  malignas  luxuriationes  ex 
chronicis  irritationibus  revera  originem  trahere  posse 
notum  est  atque  imprimis  manifestum  in  carcinomate 
linguae  ex  carie  dentium  etc.  proveniente;  ita  etiam 
compluribus  historiis  hujus  morbi  publicatis  docetur,  in 
chronica  irritatione  vesicae  calculis  vel  concrementis 
calcariis  effecta  causam  infuisse  proventus  tumorum 
fungosorum  vel  carcinomatosorum.  Atque  relatum  est 
etiam,  fungosos  tumores  in  vesica,  calculi  eximendi 

gratia  sectione  facta,  inventos,  remoto  calculo  non  ul¬ 
tro  incrementa  habuisse,  imo  decrementa  sumsisse. 
Ex  inflammatione,  quae  antecesserit,  hoc  malum  pen¬ 
dere  comprobari  non  potuit;  et  quod  Soemmering 
opinatus  est,  syphiliticam  originem  subesse,  prorsus 
irritum  est,  neque  certior  origo  e  neuralgia  derivata. 
Hereditarium  esse  id  carcinoma  certa  fide  pariter 
caret. 

Quod  attinet  ad  aetatem,  constat,  sicuti  omnino 
homines  seniores  inde  ab  anno  quadragesimo  carcino¬ 
mati  magis  obnoxii  sunt,  in  his  vesicae  quoque  carci- 
noma  praecique  locum  habere.  Verum  tamen  Paget 
in  infarte  tredecim  menses  nato  carcinoma  villosum 
observavit. 


De  anatomia  pathologica 

Natura  carcinomatis  vesicae  urinariae  varia  est; 
rariores  tamen  sunt  formae  fungi,  scirrhi ,  carcinomatis 
medullaris  et  epithelialis;  frequentissima  est  species 
minus  maligni  carcinomatis  villosi.  In  illis  casibt  s 
degeneratio  plerumque  e  tunica  mucosa  proficiscitur, 
quae  infiltratione  afficitur  aut  diffusa  aut  massas  tube^ 
rosas  introrsum  prominentes  conformante;  tum  carci¬ 
noma  plerumque  lata  basi  insidet  tunicae  mucosae; 
nonnunquam  parvos  nodulos  sistit,  tunica  mucosa  pe¬ 
tiolum  formante,  cujus  extremitati  dilatatae  massae 
nuces  avellanas  magnitudine  aequantes  adhaerent.  De¬ 
generatio  in  reliquas  tunicas  solet  transire,  quae  in¬ 
crassantur,  in  scirrho  interdum  cartilaginis  duritiem  tra¬ 
hunt.  Illi  nodi  introrsum  dissolvuntur,  ulcera  formant 

vel  ifiguram  brassicas  botryodis  imitantes  in  cavum 
vesicae  luxuriant.  Dilatatio  mali  tum  nonnunquam 
admodum  spatiosa  est,  per  parietem  lateralem  usque 
in  verticem  cum  infiltratione  prostatae. 

Alterum  genus  carcinomatis  vesicae  est  villosum. 
In  petiolo  e  tereti  compresso  tunicae  mucosae  vege¬ 
tationes  molles,  aut  villosae  aut  brassicam  botryodem 
imitantes,  e  coeruleo  rubescentes  crescunt;  constant 
hae  ex  portiunculis  tunicae  mucosae  in  longitudinem 
extensis,  subtilibus,  cylindricis,  aut  planis  papillarum 
figuram  imitantibus,  compositis  ex  trabeculis  telae  con¬ 
junctivae  et  copiosis  dilatatis  laqueis  vasorum  capil¬ 
larium,  obductisque  uno  vel  pluribus  stratis  epithelii, 
quod  veluti  succus  cremori  similis  detergeri  potest. 
Vasa  prope  superficiem  sita  sunt  sub  ipso  epithelio, 
et  propter  tenuitatem  parietum  facile  copiosas  haemor- 
rhagias  admittunt.  Id  genus  tumorumplerumque  car¬ 
cinoma  villosum  nominatur;  verum  textura  sua  inter 
simplices  tumores  papillares  villosos  sistitur.  Interdum 
formae  carcinomatis  supra  memoratae  cum  hac  con¬ 
junctae  inveniuntur;  tum  ad  peripheriam  vel  ad  basin 
nodorum  carcinomatosorum,  ut  plurimum  ulcerantium, 
haec  plasmata  villosa  eminent.  Sedes  horum  tumorum 
paene  nunquam  non  est  in  collo  vesicae,  circum  inter¬ 
num  orificium  urethrae,  in  trigono  vesicae,  circum  ori¬ 
ficia  ureterum.  Vesica  symptomata  chronicae  irreta- 
tationis  exhibet;  tunicae,  ptraecipue  muscularis,  sunt 
hypertrophicae,  capacitas  vesicae  saepe  angustata; 
singuli  musculorum  fasciculi  nonnunquam  in  interna 
facie  vesicae  rete  prominulum  trabecularum  subteretium 

constituunt,  cum  diverticulis  magnitudine  a  piso  usque 
ad  nucem  juglandem  variantibus,  in  quibus  interdum 
concrementa  calculosa  reperiuntur.  In  tunica  mucosa 
vesicae  in  holoserici  speciem  relaxata,  catarrhi  chronici 
symptomata  conspicua  sunt,  passim  injectiones  cum 
ecchymosibus  apparent ,  ceterum  color  schistinus  cum 
integumento  muci  purisque.  Urina  saepe  est  cruenta; 
tum  sanguinis  corpuscula  et  interdum  particulas  detru¬ 
sas  massae  carcinomatosae  continet. 

Lambi  Pragensis  nuper  is  fuit,  qui  in  hujus  ge¬ 
neris  plasmata  praecipue  attentionem  convertit;  quae 
res  eo  dignior  est  consideratione ,  quod  in  prognosi  et 
therapia,  id  quod  infra  videbimus,  haud  levis  momenti 
est.  Etenim  cellulas  proprias,  quae  characterem  ejus 
sistant,  carcinomati  non  esse  constat,  quam  ob  causam 
inquisitio  microscopica  in  solo  villoso  carcinomate 
proficere  potest.  Lambi  suadet  liquorem  turbidum  cru- 
ore  mixtum,  praecipue  ejus  quantitatem  per  catheterem 
emissam,  in  exiguas  portiones  divisam  in  vase  spatioso 
sed  haud  profundo  (in  patina  figlina  nigra)  aqua  di¬ 
luere,  quo  tenellos  floccos  et  plasmata  filiformia  paulatim 
expiscandi  fiat  facultas,  quae  in  vitrum  objectivum 
transferantur,  quo  facto  altera  urinae  portio  eidem  in¬ 
quisitioni  antecursoriae  subjici  possit.  Ubi  complura 
microscopa  sunt  statuta  et  complures  inquisitores  una 
operantur,  brevissimo  tempore  ad  metam  pervenitur. 
Hi  flocci  tubulos  constituunt  alteros  alteris  insertos, 
quorum  interiores  quasi  vas  sanguiferum  sistunt;  in 
spatio  pellucidiore  passim  nuclei  extant  in  fusi  figuram 
extracti.  Peripheriae  tubulorum  multiplicia  strata  epi- 

thelii  inhaerent.  Talia  ubi  reperiuntur,  de  carcinomate 
villoso  nihil  omnino  dubitandum  remanet.  Praeter  illa 
mucus  et  puris  cellulae,  item  epithelii  vesicae,  vel  norma¬ 
les  vel  in  adipem  collamve  degeneratae,  saepe  humida 
relaxatione  admodum  aucta  magnitudine,  salia  calcariae 
amorpha  vel  cristallina,  cuncta  catarrhi  indicia,  salia 
phosphorica  etc.  inveniuntur.  Urina  solet  esse  ammo- 
niacalis ,  admodum  foetida  ubi  sunt  ulcera  carcinoma- 
tosa  ichorosa.  Carcinomate  in  collo  vesicae  sedente 
per  ulteriorem  decursum  orificium  alterius  vel  utrius- 
que  ureteris  angustatur  vel  obturatur,  unde  secunda¬ 
riae  mutationes  sequuntur.  Ureteres  ex  continua  secre¬ 
tione  muci,  qui  effluere  non  potest,  passivam  dilata¬ 
tionem  subeunt,  saepe  usque  ad  amplitudinem  intestini, 
tunica  muscularis  plerumque  haud  leviter  hypertrophica 
fit.  Decursus  eorum  plerumque  flexuosus  est  et  partim 
infractus;  ipsi  liquore  turbido,  subluteolo,  mucoso  pu¬ 
rulento  impleti  sunt.  Pari  modo  ex  gravi  pressu  pelvis 
renalis  dilatatur,  unde  fit,  ut  substantia  renum  atrophiam 
in  forma  hydronephrosis  subeat.  Albuginea  etiam  dila¬ 
tata  in  superficie  saepe  phaenomena  inflammationis 
exhibet.  Eam  ob  causam  ren  reperitur  ad  modum 
auctus  et  pressioni  elastica  soliditate  resistens;  at  ubi 
ureter  inciditur,  ille  protinus  concidit.  Calices  renum 
saccos  constituunt  magnitudine  a  nuce  avellana  ad 
juglandem  variantes,  omnibus  signis  pyelitidis  conspi¬ 
cuis.  Tunica  mucosa  tumefacta  est,  colore  ravo 
schistino,  ecchymosibus,  interdum  concrementis  calca¬ 
riis  et  ulceribus  obsita;  substantia  renum  paene  omnis 
tabe  consumta.  Alioquin  etiam  secundariae  tantum- 

modo  adiposa  degeneratio,  nephritis  vel  abscessuum 
in  corticali  generatio  observantur,  in  carcinomate  me¬ 
dullari  etiam  infiltratio  carcinomatosa.  Glandulae  lym¬ 
phaticae  pelvis  in  veris  carcinomatis  formis  paene 
ubique  infiltratione  carcinomatosa  affectae  sunt,  in  car¬ 
cinomate  villoso  perraro.  Prostata  saepe  normali  ma¬ 
jor  est  vel  ipsa  carcinomate  correpta,  utpote  cujus 
formae  maligniores  in  organa  vicina,  rectum,  uterum, 
vaginam,  peritonaeum,  alia  propagari  soleant. 

De  symptomatibus. 

Nonnunquam  symptomata  carcinomatis  vesicae 
initium  habent  quod  acutum  dicere  possis,  ubi  nullis 
antegressis  doloribus  aut  turbationibus  in  urinatione 
de  improviso  magna  copia  sanguinis  evacuatur,  unde 
chronicum  vesicae  malum  exoritur;  aut  primo  leves 
dolores  inter  urinationem,  praecipue  inter  evacuationem 
postremarum  guttarum,  exsistunt,  passim  urina  cruenta 
est,  tum  ischuria  quoque  vel  subita  interruptio  radii 
urinae  accedit,  aut  coagulo  sanguinis  aut  ipso  neoplas¬ 
mate  introitum  urethrae  occludente;  tum  cbemica  dis¬ 
solutio  urinae,  natura  ejus  in  alcalicam  conversa,  unde 
rursum  catarrhus  vesicae  oritur,  ex  quo  urina  fit  turbida 
foetida  et  per  breve  tantum  tempus  in  vesica  contineri 
potest;  juxta  frequentem  et  acrem  pressum  ad  urina¬ 
tionem  saepe  spasticae  contractiones  sphincteris  et  te¬ 
nesmus  vesicae  obveniunt.  Regionem  quae  est  supra 
symphysin  dolores  occupant,  qui  pressione  adaugentur, 
saepe  etiam  urigo  in  glande,  praesertim  tum  urina  per 
partem  membranaceam  urethrae  profluit.  Urina  alcalica 

praeterea  ipsum  neoplasma  arroditur;  inde  haemor¬ 
rhagiae  jam  fiunt  frequentiores,  profusae  levissimas 
corporis  intentiones  sequuntur.  Dolores  inter  urinatio- 
nem  permagni  sunt;  etiam  per  intermedia  temporis 
spatia  tractiones  in  regionem  renalem  vel  in  crura  ver¬ 
sum  sentiuntur.  Aegroti  parum  dormiunt,  quum  singulis 
horis,  si  non  saepius,  pressui  ad  urinationem  satis 
facere  cogantur.  Ad  illa  tum  cachexia  accedit,  satis 
celeriter  in  iis  quoque,  qui  non  multum  pro  re  sangu¬ 
inis  amittunt.  Febris  plerumque  nulla  est,  etiam  cete¬ 
rae  functiones  normales  sunt;  cibi  juste  et  appetuntur 
et  concoquuntur.  Si  secundaria  atrophia  substantiae  re¬ 
nalis  oritur,  sive  ex  hydronephrosi  sive  ex  carcinomate, 
quantitas  excretae  urinae  imminuitur;  saepe  tum  etiam 
aliquantum  albuminis  in  ea  reperitur.  Aegroti  de  ca¬ 
pitis  doloribus  queruntur,  languidi  fiunt  et  apathici; 
accedit  vomitus  interdum  admodum  pertinax :  ne  multa, 
cuncta  phaenomena  intoxicationis  uraemicae  exsistunt. 
Aegrotus,  si  sanguinis  dispendio  jam  graviter  debili¬ 
tatus  est  et  cachecticus,  in  statu  soporoso  perit ;  alio- 
quin  etiam  verae  convulsiones  accedere  possunt  —  De 
iis  symptomatibus,  quae  carcinoma  gignit,  si  e  vesica 
in  rectum,  uterum,  alia  organa  propagatur,  hoc  loco 
plura  disserere  non  est  in  animo. 

Diagnosis. 

Ex  symptomatibus,  quae  modo  recensuimus,  facile 
apparet,  diagnosin  carcinomatis  ab  initio  morbi  esse 
difficillimam,  imo  nonnunquam  statui  omnino  non  posse, 
quippe  quum  doloribus  in  regione  vesicali  et  haema- 

turiae  aliae  quoque  causae  subesse  possint.  Facillime 
fit  commutatio  carcinomatis  vesicae  et  lithiasis ;  nam¬ 
que  etiam  calculis  vesicalibus  haematuria,  subita  inter¬ 
ruptio  radii  urinae  et  obstinatissimus  catarrhus  vesicae 
cientur.  Primum  argenteo  cathetere  explorandum  erit, 
qua  inquisitione  saepe  simul  calculorum  praesentia 
cognoscitur;  attamen  haec  quoque  distinctio  nonnun- 
quam  difficilis  est,  quum  occurrant  carcinomata  con¬ 
crementis  calcariis  abundantia,  quae  catheteri  similiter 
resistant  et  similem  sonitum  edant  ac  calculus.  Magni 
momenti  futurum  esset,  si  aegroto  in  diversos  situs 
redacto  in  vesica  corpus  vel  nusquam  vel  diversis  locis 
perciperetur;  id  enim  lithiasin  argueret,  carcinoma 
adesse  negaret.  Exploratio  manualis  e  recto  vel  e  va¬ 
gina  instituta  perraro  quidem  aliquid  edocet,  sed  id 
certissimum.  Tum  manifesto  sentitur  tumor  circum¬ 
scriptus,  dolens,  elasticus  vel  mollis  in  propinquitate 
colli  vesicae,  qui,  si  integumenta  abdominalia  sunt 
satis  mobilia,  inter  ambas  manus  circumscribi  potest. 
In  feminis  aliquoties  dilatatione  urethrae  facta  digitus 
in  vesicam  ingestus  est.  Perfecta  certitudo  in  diagnosi 
carcinomatis  villosi  acquiritur,  si  detrusa  fragmenta 
illa  massarum  carcinomatosarum,  quae  supra  descrip¬ 
simus,  in  urina  reperiuntur.  Ceterum  liquet,  praeterea, 
quo  hoc  malum  dignoscatur  a  catarrho,  qui  quidem 
etiam  haemorrhagias  ciere  possit,  ubi  vasa  ulceribus 
sint  arrosa,  respiciendum  esse,  utrum  haemorrhagia 
an  catarrhus  prior  exstiterit;  atque  illud  haud  leve  in¬ 
dicium  carcinomatis  habendum  erit.  Si  malum  pro 
catarrho  habitum  omni  curationi  resistit,  si  haemor- 

rhagiae  fiunt  frequentiores,  pertinaces,  profusae,  si  nulla 
externa  causa  excitae  proveninut,  si  species  aegroti  fit 
cachectica,  color  cutis  paene  luteolus,  si  vires  gravius 
quam  pro  jactura  sanguinis  ex  haemorrhagiis  deminu¬ 
untur,  tum  suspicio  de  carcinomate  insistit  solido  fun¬ 
damento.  Contra  tuberculosin  et  pro  carcinomate  fu¬ 
turum  est  testimonio,  si  familia  aegroti  tuberculosi 
libera  est,  et  ipse  praeterea  non  habet  tuberculosin 
pulmonum. 

Prognosis. 

Quum  ceteroquin  ubique  nomen  carcinoma  infau¬ 
stam  prognosin  habeat  comitem,  aliter  est  in  carcino¬ 
mate  vesicae.  Namque  carcinoma  villosum,  quod  est 
reliquis  frequentius,  non  ita  malignum  est,  et  potius 
luxuriationem  polyposam  papillarem  constituit.  Jam  a 
priori  probabile  videtur,  operationi  carcinomatis  villosi 
in  stadio  tempestivo  felicem  prognosin  statui  posse, 
quoniam  ejus  generis  neoplasmata  alienis  locis  recidiva 
esse  non  solent,  et  defectus  prolificationis  et  dissemi¬ 
nationis  in  systemate  glandularum  lymphaticarum  aliis¬ 
que  in  organis  malignitatem  reprobat.  Sane  tum  ne- 
cesse  est  tumorem  esse  petiolatum,  quum  alioquin 
operatio  haud  facile  suscipi  possit.  Attamen  quibus¬ 
dam  in  casibus  detrusione  et  evulsione  spontanea  sa¬ 
natio  probabilis  facta  est.  Sin  vero  tumor  est  verum 
carcinoma,  vel  si  carcinoma  villosum  operatione  tolli 
non  potuit,  prognosis  haud  dubie  letalis  est.  Sed  in 
vero  carcinomate  exitus  letalis  multo  maturius  accedet 
quam  in  villoso,  quum  iilud  sit  malum  universale,  hoc 
locale.  Carcinoma  medullare  plerumque  intra  sex 

menses  mortem  traxerit ;  lentius  decurrit  carcinoma 
epitheliale,  etiam  lentius  scirrhus.  Carcinoma  villosum 
usque  per  quinquennium  protrahi  potest. 

t  •  * 

Therapia. 

Si  primo  loco  de  curatione  verorum  carcinoma¬ 
tum  vesicae  agimus ,  facile  apparet  hanc  nullam  nisi 
symptomaticam  esse  posse.  In  haematuria,  ut  eviden- 
tissimo  symtomate,  si  copiosa  sanguinis  effusio  in  ve¬ 
sicam  facta  est,  si  coagulatio ,  ac  tum  interno  orificio 
urethrae  coagulis  sanguinis  obsesso  ischuria  exstitit, 
primum  tentabimus  sanguinem  catheteris  usu  extra¬ 
here;  etiam,  si  res  postulabit,  clysmopompe  cum  ca¬ 
thetere  ita  conjungetur,  ut  coagula  sanguinis  sugendo 
extrahantur.  Proinde  haemorrhagia,  si  fit  profusior, 
localibus  remediis  curanda  est,  injectione  aquae  frigi¬ 
dae,  aptissime  ope  catheteris  dupliciter  perforati  insti¬ 
tuenda,  vel  solutionibus  aluminis,  zinci  sulfurici,  ar¬ 
genti  nitrici.  Ad  internum  usum  imprimis  creosotum 
et  tanninum  commendantur,  praeterea  acida,  praecipue 
gallicum,  ferrum  sesquichloratum.  Contra  dolores  non- 
nunquam  admodum  violentos  utilissima  sunt  opiata, 
praecipue  clysmata  opiata  vel  morphium  in  supposi¬ 
toriis,  tum  fomentationes  abdomini  et  perinaeo  appli¬ 
catae.  Contra  catarrhum  vesicalem  nota  illa  remedia  in 
usum  veniunt,  potiunculae  mucosae,  emulsiones  amyg¬ 
dalarum  ,  inter  diaetam  nihil  irritamenti  praebentem. 
Serius  balsamica  etadstringentiatonica  porriguntur:  tere¬ 
binthina,  balsamum  copaivae,  uva  ursi,  tanninum;  injec¬ 
tiones  quoque  adstringentes  adhiberi  possunt.  Oriente 

cachexia  e  contrario  potius  diaeta  roborante,  lacte, 
carne,  ovis,  simul  adhibitis  martialibus,  decoctis  chinae, 
aliis  virium  conservatio  tentanda  est. 

Sin  autem  diagnosis  carcinomatis  villosi  certo 
constituta,  et  tumorem  ubi  id  fieri  potuit,  exploratione 
catheteris  ope  facta  petioiatum  esse  cognitum  est,  is 
nonnunquam  compressione  destrui,  torsione  vel  trac¬ 
tione  avelli  poterit;  ac  tum  nec  profusae  haemorrha¬ 
giae,  inflammationes ,  ulcerationes  verendae  sunt.  Ad 
eum  usum  maxime  idonea  instrumenta  sunt  lithotrip- 
ter  (brise-pi  erres)  et  forceps  Hunteri;  si  massae 
sunt  solidiores,  catheteres  cum  obtectis  ensiculis,  qua¬ 
les  Civi  ale,  M  er  cie  r,  le  Roy  d’Etoille  s  proposu¬ 
erunt.  Dieffenb  ach,  Desault,  Vidal,  Civiale 
ejus  generis  operandi  methodos  indicaverunt,  partim 
etiam  operationem  ipsi  cum  felici  successu  perfecerunt. 
Ita  Civiale  operationem  quodam  instrumentorum  ad 
comminuendos  calculos  destinatorum  confectam  descri- 
pit.  Lithotriptere  in  vesicam  antea  tepida  aqua  com¬ 
pletam  ingesto  forceps  tribrachialis  expansa  est.  Neque 
in  hoc,  neque  dum  instrumentum  adversus  collum  vesi¬ 
cae  attraheretur,  quidquam  abnorme  repertum  est.  Tum 
inter  motum  versantem  obstaculum  perceptum  est; 
quamobrem  brachia  forcipis  motione  vaginae  illa  am- 
plectentis  inter  se  appropinquata  sunt.  Quum  hic  quo¬ 
que  obstaculum  deprehensum  esset,  inter  brachia  for¬ 
cipis  terebra  promissa  est,  qua  corpus  molle  inter 
brachia  forcipis  versans  certo  percipi  potuit.  Dolores 
ea  re  non  excitabantur.  Ex  spatiosis  motibus  latera¬ 
libus  instrumenti  demonstrari  potuit  tumorem  esse 

petiolatum.  Scala  in  externa  extremitate  instrumenti 
indicabat  brachia  forcipis  haud  late  aperta  esse,  unde 
colligi  potuit  tumorem  esse  haud  grandem.  Quam  for¬ 
tissima  compressione  brachiorum  forcipis,  juncta  cum 
promotione  terebrae  adversum  comprehensum  portio¬ 
nem  tumoris  comminutio  sine  dolore  intra  pauca  se¬ 
cunda  perfecta  est.  Instrumentum  rursus  apertum  ex¬ 
trahitur.  Eo  ipso  die  tumor  sex  lineas  longus,  tres 
latus  cum  urina  excretus  est.  Inde  molestiae  inter 
urinationem  nullae  fuerunt,  sed  tamen  aliquanto  post 
similis  tumor  villosus  detectus,  pari  modo  apprehensus 
et  instrumento  protinus  extractus  est.  Aliquot  frigidae 
injectiones  suffecerunt,  ut  post  eas  operationes  vesica 
ad  normalem  functionem  prorsus  reduceretur.  Wer- 
ner  describit  operationem  fungi  vesicae  petiolati,  mag¬ 
nitudine  ovum  gallipavinum  aequantis,  in  femina  qua¬ 
dam  factam.  „Digito  magna  cum  difficultate  per  ure¬ 
thram  usque  in  vesicam  inducta  cognosci  potuit,  tumo¬ 
rem  fundo  vesicae  prope  collum  inhaerere.  Dum 
aegrota  plenam  habens  vesicam  graviter  urgebat,  tumor 
per  urethram  aliquantulum  proveniebat,  ut  per  appre¬ 
hensum  acu  incurva  complura  fila  transmitti  possent, 
quorum  ope  universus  tumor  protraheretur.  Sed  id 
confici  non  potuit.  Deinde  urethrae  anticum  dimidium 
dextrorsum  diffidi,  quo  facto  tumorem  protrahere  et 
crassum  petiolum  facile  subligare  potui.  Sexto  exinde 
die  tumor  decidit  et  perfecta  sanatio  successit/4  Sunt 
etiam  casus  in  medicorum  scriptis  relati,  ubi  carcinoma 
cum  calculo  vesicae  commutatum  est.  Notus  est  ille 
casus  quem  Petit  tractavit.  Is  pariter  atque  collegae 


17 


in  exploratione  calculum  sentire  sibi  visus  lithotomiam 
fecit,  at  calculum  nullum  reperit.  Percipitur  solummodo 
corpus  molle,  laeve,  quod  medici  pro  tumore  scirrhoso 
inter  rectum  et  vesicam  sedente  habent.  Omnis  ope¬ 
ratio  ulterior  vetita  esse  existimatur,  aegrotus  in  lec¬ 
tum  defertur.  Vulnus  ex  operatione  brevi  sanatur,  at 
tumor  crescit  et  post  anni  decursum  mortem  trahit. 
Cadaveris  dissectio  in  vesica  carcinoma  villosum  ex¬ 
hibet,  magnitudine  pugni,  figura  pyramidali ,  petiolo 
admodum  tenui  inhaerens. 

In  feminis  favore  brevis  amplaeque  urethrae  etiam 
subligatio  interdum  fieri  potest,  veluti  polyporum  na¬ 
rium  et  uteri,  ope  laqueorum  de  filis  metallicis,  vel 
laqueo  galvanocaustico  (M  i  d  d  e  1  d  o  r  p  f),  vel  rosario, 
cylindro  L  e  vieti  etc.  Si  tamen  tumores  sunt  gran¬ 
diores  et  difficilem  habent  accessum,  praecipue  in  ma¬ 
ribus  ubique  praeferendum  erit,  primum  artificialem 
aditum  in  vesicam  patefacere,  fortasse  incisione  partis 
membranaceae  et  prostaticae  urethrae,  vel  incisione 
lithotomica  laterali,  vel  incisione  vesicae  alta.  Longe 
plurimis  in  casibus  ad  operationem  nullo  pacto  accedi 
potest,  et  curatio  pariter  atque  ceterorum  carcinoma¬ 
tum  nulla  poterit  esse  nisi  symplomatica. 

Huc  casus  quidam  pertinet  quem  Desault  des¬ 
cribit.  Homo  quidam  robustus  nulla  demonstrabili 
causa  dolorem  sentiebat  primo  intermittentem ,  tum 
continuum  in  regione  pubis.  Variis  emollientibus  fru¬ 
stra  in  usum  vocatis  catheter  ingeritur,  et  medici  ob¬ 
staculum  durum,  cartilagineum  percipiunt,  cui  catheter 

veluti  calculo  alliditur.  Jam  Desault  consulitur.  Is 

diligentiore  examine  aegroti  non  solum  solita  sympto¬ 
mata  vesicalia,  dolorem,  pressum  in  regione  vesicali, 
pruritum  glandis  eruit,  verum  etiam  rem  magni  mo¬ 
menti  hanc,  quod  aegrotus  subinde  cum  urina  aliquan¬ 
tum  sanguinis  emiserit  atque  etiam  exiguas  particulas 
veluti  putris  carnis  in  recenti  urina  invenerit.  Hoc 
quidem  symptoma  Desault  certam  habuit  indicationem, 
ne  praeter  curationem  pure  palliativam  aliud  quid  sus¬ 
ciperet.  Aegrotus  inter  diros  dolores  leto  occubuit. 
In  vesica  cadaveris  tumor  repertus  est  duorum  pugno¬ 
rum  magnitudine,  collo  admodum  dilatato  insidens. 
Structuram  habebat  aliorum  carcinomatum,  num  petio- 
latus  fuerit  non  est  relatum,  sed  locus  natalis  id  cre¬ 
dere  persuadet,  ut  vix  dubium  videatur,  in  hoc  quoque 
casu  carcinoma  villosum  exstitisse. 

Alium  casum  memorabilem  carcinomatis  villosi, 
quod  erat  fragmentis  calculorum  genitum,  Watson 
observavit.  Mulier  sexaginta  quatuor  annos  nata,  ro¬ 
busto  corpore  et  corpulenta,  per  tres  annos  interdum 
difficultatibus  in  urinatione  levibus  et  mox  cessantibus 
laboraverat.  Semel  tamen  eae  molestiae  graviores 
fuerant  cum  doloribus  in  dextra  regione  lumbari  et 
haematuria  conjuncti,  post  quam  affectionem  per  duas 
hebdomades  angulata  fragmenta  calculorum  cum  immo¬ 
dicis  quantitatibus  massae  cujusdam  mollis  granulosae 
evacuata  erant;  exinde  mulier  paene  semper  bene  se 
habuerat.  Die  XXV.  Septembris  a  1859  aegrota,  post¬ 
quam  per  complures  dies  corpus  valde  intenderat, 
acerrimis  doloribus  in  regione  vesicali  correpta  erat, 
junctis  cum  perpetua  pressione  ad  urinationem  et  ava- 

cuatione  satis  magnae  quantitatis  sanguinis  nigro  co¬ 
lore  tincti.  Medico  arcessito  in  agone  jacere  visa  est; 
pulsus  erat  admodum  debilis,  vultus  anxius.  Pressio 
supra  os  pubis  adhibita  non  dolebat;  contra  in  explo¬ 
ratione  vaginali  pressione  decursum  urethrae  perse- 
quente  acerrimi  dolores  exciebantur.  Ceterum  nihil 
abnorme  potuit  demonstrari.  Mandata  sunt  supposi¬ 
toria  cum  Morph.  gr.  j,  ad  internum  usum  Acid.  gall. 
gr.  X  omni  trihorio  et  potiones  frigidae.  Jam  postri¬ 
die  molestiae  erant  minutae,  urina  normali  colore  recu¬ 
perato  albuminis  nihil  continebat,  multum  muci  et  sa¬ 
lium  phosphoricorum,  quorum  parvula  fragmenta  inter¬ 
dum  evacuabantur,  relevationem  retardantia.  Attamen 
cathetere  non  poterat  alienum  corpus  in  vesica  repe- 
riri;  urethra  tantnm,  cum  ille  ingerebatur,  admodum 

dolebat.  Die  25.  Novembris  molestiae  urinationis  et 

» 

haematuriae  auctae  redierunt;  repetita  exploratio  vesi¬ 
cae,  praeter  haemorrhagiam  nullum  habuit  effectum.  Die 
XDecembr.  urinatio  omnis  suppressa  est  sine  extensione 
vesicae,  contra  sanguis  paene  purus  eVacuatus,  qui  in  vase 
coagulabatur.  Triduo  post  improvisa  evacuatio  copio¬ 
sissimae  urinae  sanguine  paene  liberae.  Die  27.  De¬ 
cembris  primum  Watson  inter  pressionem  a  vagina  ad 
symphysin  versum  tumorem  sensit  dolentem,  subrotun¬ 
dum,  elasticum,  magnitudine  trientis  mali  aurantii,  qui 
in  regione  colli  vesicae  sedens  ipsi  sedi  acerrimorum 
dolorum  respondebat.  Jam  cum  diagnosis  maligni 
neoplasmatis  in  hac  regione  exstantis  certa  esset, 
palliativa  tantum  curatio  adhibebatur,  ad  tollendos  ve¬ 
hementes  dolores  et  tenesmum  vesicae  morphii  dosi- 

bus  gr.  X  —  XX  in  telam  collulosam  subcutaneam  in- 
ectis,  unde  aegrotae  status  tolerabilis  factus  est,  donec 
in  statu  summae  anaemiae  e  diuturnis  sanguinis  jac¬ 
turis  oriundae  die  20.  Januarii  a.  1860  quiete  exspiravit. 
—  Sectio  majores  arterias  ostendit  atheromatose  de¬ 
generatas  et  passim  dilatatas;  ceterum,  praeter  immu¬ 
tationes  in  vesica,  renibus  dextroque  uretere,  nihil 
abnorme.  Ren  sinister  normali  major,  substantia  cor¬ 
ticalis  adipose  degenerata ,  pyramides  non  evidentes. 
Ren  dexter  normali  multo  major,  pelvis  ejus  dilatata, 
pyramides  destructae,  substantia  corticalis  sebo  similis. 
Ureter  dexter  usque  in  amplitudinem  intestini  extensus, 
impletus  liquore  cremori  simili,  virescente,  non  foetido, 
mucoso  purulento;  orificium  ejus  in  vesicam  exiens 
clausum.  Vesica  contracta,  tunica  mucosa,  praecipue 
e  regione  colli  usque  ad  orificia  amborum  ureterum 
degenerata,  alibi  verucis  albis  nodosis  obsita  alibi 
adhaerente  exsudato ,  alibi  ulceribus ,  quorum  fun¬ 
dus  colore  cinereo,  veluti  mucosus  apparebat,  in 
aqua  tamen  in  floccos  et  undulantes  fibras  solve¬ 
batur.  Ubi  transitus  erant  in  normalem  tunicam 
mucosam,  superficies  erat  veluti  setis  verrucisque  for¬ 
fice  resectis  obsita,  similior  tunicae  mucosae  linguali 
quam  vesicali.  Tela  submucosa  tantum  in  confinibus 
morbosae  tunicae  mucosae  non  affecta  erat;  sub  locis 
gravius  aegrotantibus  mucosae  ipsa  cum  profundius 
sita  tela  musculari  nodosas  infiltrationes  ostendebat. 
Tela  cellulosa  circum  collum  vesicae  et  inter  vesicam 
vaginamque,  pariter  uterus,  vagina  et  rectum  penitus 

normalia  erant.  Glaudulae  pelvis  justo  majores  et  in¬ 
duratae,  sed  liberae  concrementis.  Microscopo  in  albis 
nodis  cellulae  grandes  ovales,  caudatae  et  irregulares, 
cum  grandibus  nucleis,  in  floccosis  prominentiis  vege¬ 
tationes  clavarum,  digitorum,  arborum  formas  referentes 
cernebantur,  quales  Rokitansky  inter  formas  carci¬ 
nomatis  villosi  describit,  obtectas  strato  epithelii  cy¬ 
lindrico  et  numerosis  capillaribus  pertextas. 

Coulson  refert  casum  fungoidis  luxuriationis 
vesicae  juxta  concrementa  calcaria  observatae.  Mulier 
sexaginta  tres  annos  nata  gravissimis  lithiasis  incommo¬ 
dis  vexabatur,  praecipue  frequente  ischuria.  Catheteris 
ingestio  magnos  dolores  ciebat.  Exploratio  vesicae 
certiorem  fecit  de  dura  substantia,  verum  quae  non 
calculus  liber,  sed  calcarium  concrementum  circum 
collum  vesicae  et  in  orificio  urethrae  adhaereas  esse 
visa  est.  In  urina  sub  microscopo  numerosae  cellulae 
grandes,  nucleos  continentes  apparuerunt.  Mors  ex 
virium  consumtione  successit.  Dissectio  cadaveris 
ostendit  in  vesica  summam  inflammationem  tunicae 
mucosae,  fundum  ulcerosum  et  massis  fibrinosis  obve- 
stitum,  in  trigono  mollem  tumorem  carcinomatosum  et 
concrementa  calcaria  usque  in  urethram  pertinentia. 

Historia  m  orbi. 

Guilelmus  V.,  unum  et  septuaginta  annos  natus, 
cantor  emeritus,  prius  bona  valitudine  usus  est,  nisi 
quod  ante  plus  duodecim  annos  inter  multam  tussim 
et  sputa  semel  haemorrhagiam  pectoralem  habuit,  sed 

quam  nulla  symptomata  pectoralia  ultro  secuta  sunt. 
Neque  inter  cognatos  ejus  sunt  qui  pectore  aegrotent. 
Ante  triennium  post  deambulationem  haud  gravem  cor¬ 
pori  primum  de  improviso  sine  prodromis  urina  ejus 
admodum  cruenta  fuit;  ut  ipse  dicebat,  merum  sangui¬ 
nem  inter  magnos  dolores  eminxit,  partim  coagulatum, 
partim  linquidum.  Per  aliquot  dies  urina  speciem  ce- 
revisiae  admodum  coloratae  exhibuit,  tum  color  pau- 
latim  evanuit  et  homo  sanus  exstitit  ut  antea.  Idem 
decursus  ante  unum  annum  rediit.  Hoc  quoque  anno 
haematuria  redux  facta  est,  non  quidem  tam  copiosa 
quam  antehac,  sed  nec  rursum  cessavit.  Per  aliquot 
dies  urinae  color  liquidior  fuit,  tum  rursus  saturatior. 
Multum  doloris  inter  haec  se  habuisse  aegrotus  negat; 
hunc  demum  obortum  esse  ait  ex  catheterismo  ad 
modum  dolenti  qui  novissimo  autumno  institutus  est 
ad  diagnosin  de  urolithis  constituendam,  quos  non  ex¬ 
stare,  ea  exploratione  compertum  est  Haemorrhagiae 
frequentiores  et  copiosiores  fiebant,  urinatio,  praecipue 
postremarum  guttarum  evacuatio,  admodum  dolebat; 
simul  frequens  pressio  ad  urinationem  oriebatur,  ut 
singulis  horis  etiam  nocturnis  urina  evacuanda  esset; 
radius  ibat  continuus,  urina  ipsa  erat  turbida,  parca, 
sedimentum  faciebat.  Inter  haec  aegrotus  admodum 
emacuit,  quamvis  bonam  cibi  appetentiam  retinuerit; 
tussis  pauca,  somnus  bonus,  etiamsi  urinationis  causa 
saepe  interruptus,  febris  nulla. 

Status  praesens.  Corpus  male  nutritum,  co¬ 
lor  faciei  pallidus,  etiamsi  non  cachecticus,  cutis  ari- 

da  et  marcida,  temperatura  et  pulsus  normales.  In  ca¬ 
pite  colloque  nihil  abnorme.  Ex  pulmonibus  rhonchi 
audiuntur  grandivesiculares ,  humidi,  praecipue  in  la¬ 
tere  sinistro.  Sternum  et  cartilagines  costarum  ali¬ 
quantum  prominent.  Pressio  in  sinistrum  tertium  spa¬ 
tium  intercostale  dolens.  Obtusio  et  soni  cordis  nor¬ 
males,  pariter  abdominis.  Pressio  supra  symphysin 
dolens,  pariter  regio  renalis,  dextra  praecipue,  multo 
minus  testiculi.  Ut  explorationi  cathetere  instituendae 
se  subjiciat  aegrotus  permoveri  non  potest,  quoniam 
dolores  in  primo  catheterismo  enormes  luerint.  Cal¬ 
culos  exstare  veri  dissimili  est.  In  recto  nullae  vari- 

i 

cositates,  attamen  exploratio  dolorem  ciet,  praesertim 
attacta  prostata  aliquantum  aucta  et  portione  supra 
eam  sita.  Radius  urinae  invalidus  est,  post  evacua¬ 
tionem  acerrimi  dolores;  urina  turbida,  rubra,  recens 
emissa  acida,  sed  facile  fit  alcalica,  magnas  quantita¬ 
tes  albuminis  continet,  plus,  ut  videtur,  quam  quod  ex 
copioso  sanguine  ortum  habeat.  Numerosa  corpuscula 
sanguinis  et  muci,  atque  insuper  cellulae  multo  ma¬ 
jores  corpusculis  muci,  nonnunquam  epithelio  vesicae 
similes,  salia  phosphorica  tripla,  cylindri  nulli.  Sanguis 
cum  urina  penitus  permixtus  interdum  tantum  coagula 
exhibet,  quibus  fortasse  urethra  in  temporis  spatia  ob¬ 
turatur.  Si  aegrotus  casu,  fortasse  morphio  sumto, 
urinae  emissionem  singulis  horis  faciendum  noctu  prae¬ 
teriit,  ischuriae  symptomata  proveniunt,  acres  dolores, 
qui  adhibito  calore  sicco  melius  quam  alio  remedio 
leniuntur.  Sed  hanc  curationem  bis  nocturnae  pollu- 

tiones  secutae  sunt ,  magnam  debilitatem  matutinam 
relinquentes.  Medicamentis  usus  erat  contra  catarr- 
hum  vesicae  tannino  in  pilulis  et  mixturis,  foliis  uvae 
ursi,  martialibus,  digitali,  balsamicis,  cunctis  sine  suc¬ 
cessu  aliquem  in  modum  spei  satis  faciente. 

Diagn  o  sis. 

Symptomata  catarrhi  vesicalis  ad  urinationem  ur¬ 
gent,  muci  purisque  corpuscula  in  urina  sunt  conspi 
cua;  solum  quaeritur,  unde  haemorrhagiae  sint  deri¬ 
vandae.  Haemorrhagiae  conjunctae  sunt  cum  ulceri¬ 
bus  ex  catarrho  oriundis,  cum  lithiasi,  cum  haemorr- 
hoidibns  quae  dicuntur  vesicae,  cum  tuberculosi  et 
carcinomate  vesicae;  vel  e  renibus  sanguis  originem 
habere  poterat.  Ulcera  non  nascuntur  nisi  catarrho 
vesicae  per  longum  tempus  antegresso,  quum  haec 
haemorrhagia  esset  primaria ;  neque  catarrhus  est  exal¬ 
tatus,  ne  alcalicam  naturam  quidem  urina  habente. 
Calculos  exstare  haud  probabile  est;  certe  exploratione 
non  sunt  indicati ;  praeterea  radius  nunquam  subito 
interrumpitur.  Non  magis  heemorrhoidibus  vesicae 
causa  tribui  potest,  quia  nulla  alia  harum  sunt  indi¬ 
cia  et  symptomata  praesentia  ex  carcinomate  vesicae 
derivari  possunt.  Tuberculosis  pariter  specie  veri  ca¬ 
ret,  systemate  genitalium,  praecipue  testiculis  non  ae¬ 
grotantibus,  neque  in  familia  aegroti  tuberculosa  dis¬ 
positione  obveniente.  Cum  diagnosi  carcinomatis  ve¬ 
sicae  (medullaris  an  villosi)  species  aegroti  plus  minusve 

cachectica  bene  convenire  videtur,  porro  prima  pro¬ 
fusa  haemorrhagia  nullis  antegressis  prodromis,  orta 
ex  arrosione  villosarum  excrescentiarum,  tum  enormis 
pertinacia  et  frequentia  haemorrhagiarum ,  atque  im¬ 
potentia  therapiae.  Copia  albuminis  urinae  contenti, 
dolores  in  regione  renali  pariter  renum  affectionem 
arguunt ;  sed  num  ea  sit  nephritis  parenchymatosa,  an 
carcinoma,  an  tantummodo  pyelitis  propagata,  dijudi¬ 
cari  nequit.  Prognosis  igitur  mala  est. 

Therapia  tentat  catarrhum  vesicae  et  dolorem 
mitigare  tannino  propinato  et  amylo  cum  opio  in  clys- 
matibus  dato.  Simul  potiones  mucosae  porriguntur, 
diaeta  roborans ,  aliquantum  vini.  Status  aegroti  in 
dies  pejor  fit  sine  alia  symptomatum  mutatione,  vires 
admodum  decrescunt.  Aegrotus  non  sine  molestia 
per  conclave  ambulat,  tussis  augetur,  sputa  copiosiora 
fiunt,  speciem  sumunt  lutescentem  purulentam.  Hae¬ 
maturia  aliquantum  temporis  cessat  ab  usu  emulsionis 
de  Bals.  Copaiv.  Gummi  arab.  3JJ  in  Aq.  dest, 
^vj ;  pariter  dolores  inde  minuuntur ,  postquam  sup¬ 
positoria  morphium  etc.  continentia  nihil  prorsus  pro¬ 
fecerunt.  Eodem  tempore  febris  exoritur  satis  vehe¬ 
mens,  inter  quam  pulsus  sumper  plus  centum  ictus 
habet,  plenus  quidem,  mollis  et  robustus;  comite  ta¬ 
men  magna  flaccitate  universi  corporis.  Febris  origo 
ex  acuto  ventriculi  intestinique  catarrho  quem  agrotus 
fortasse  arbitrario  usu  opii  et  laxantium  contraxerit, 
derivatur.  Jam  e  lecto  surgere  non  potest,  decubitu  in 
osse  sacro  incipiente  moritur  die  XX  Martii. 


26 


Sectio  octodecim  horas  post  mortem  facta. 
Corpus  evidente  macie  consumtum,  cutis  pallida, 
marcida,  panniculus  adiposus  nullus.  Rigor  cadavero¬ 
sus  prorsum  abest;  decubitus  incipiens  in  osse  sacro. 
Musculi  sicci  et  pallidi.  Pulmones  non  juste  colla- 
buntur,  in  antica  regione  abundant  pigmento ,  in  si¬ 
nistra  parte  superiore  est  recens  pleuritis.  Ambo  pul¬ 
mones  per  totam  superficiem  adhaesionibus  partim  ve¬ 
teribus,  partim  recentibus  cum  pleura  costali  coaliti. 
Ipsi  praecipue  in  superiore  portione  quindecim  vel  vi- 
ginti  nodos  exhibent  duros,  solidos,  usque  ad  magni¬ 
tudinem  tuberum  solani,  qui  dissecti  exhibent  textu¬ 
ram  aere  vacuam ,  infiltratam ,  partim  cum  purulenta 
liquefactione,  partim  cum  recentioribus  nodulis.  Bron¬ 
chia  admodum  rubefacta,  sparsis  locis  manifesta  ul¬ 
cera,  liquore  purulento  mucoso  ubertim  impleta.  Cor 
parvum,  musculi  laxi,  marcidi,  pallidi,  valvae  norma¬ 
les,  in  aorta  vestigia  degenerationis  atheromatosae. 
In  oesophago,  praecipue  medio,  tunica  mucosa  ob¬ 
sita  est  magno  numero  macularum  albidarum,  non 
multum  prominentium,  magnitudine  lentium ;  in  quibus 
dissectis  apparet,  incrassationem  non  ultra  mucosam 
pertinere.  Fortasse  sunt  nascentes  noduli  carcinoma- 
tosi.  Hepar  est  parvum,  senili  atrophia  affectum, 
satis  exsangue;  insulae  evidentes;  in  facie  dissectio¬ 
nis  aiiquantum  pinguis  nitoris.  Splen  normali  mag¬ 
nitudine,  indumento  laxo,  plicato,  textura  solida,  trabe¬ 
culis  telae  conjunctivae  copiosis.  Ren  sinister  nor¬ 
mali  magnitudine,  intentus,  lumen  ureteris  enorme, 

musculi  crassi,  decursu  flexuoso.  Dissectus  liquorem 
turbidum,  mucosum  emittit,  simul  intentio  relaxatur. 
Indumentum  arcte  adhaerens.  In  dissecto  rene  pelvis 

v 

apparet  immodice  dilatata,  structura  varios  loculos  sis¬ 
tente,  substantia  renali  tabe  imminuta.  Alter  ren  cir¬ 
cuitu  auctus  jam  extrorsum  locos  circumscriptos  luteos 
ostendit,  unde  inter  detractionem  indumenti  substan¬ 
tiae  arcte  adhaerentis  pus  effluit.  In  dissecto  solum¬ 
modo  a  superiore  extremitate  normalis  structura  ap¬ 
paret,  reliqua  pars  sanguine  abundans  degenerationem 
adiposam  exhibet,  inspersis  puris  matricibus.  In  hoc 
quoque  pelvis  aliquantum  dilatata  est,  tunica  mucosa 
hyperaemica ,  numerosis  ecchymosibus  interstincta. 
Vesica  normali  minor,  in  statu  qui  nominatur  con¬ 
tractionis.  Per  parietem  tumor  in  postica  parte  infe¬ 
riore  palpabilis.  Liquor  inest  turbidus,  non  cruentus. 
Tumor  mollis  est,  albus,  pugni  magnitueine,  singulis 
locis  caseosis,  ecchymosibus  obsitus,  ceterum  sanguine 
haud  abundans;  parieti  postico  insidet,  ad  sinistram 
a  linea  mediana.  Vesica  ipsa  hyperaemica  est,  ca- 
tarrho  affecta,  diuerticola  ostendit.  Orificium  sinistri 
ureteris  tumore  circumdatum,  dextri  adhuc  liberum  est. 
Musculatura  vesicae  hypertrophica.  Neoplasma  mi- 

croscopo  exploratum  cognoscitur  carcinoma  villosum. 

• 

Segmenta  de  superficie  ubique  ostendunt  tenerrimas 
clavulas  cavas  vegetationis  dendriticae,  nucleis  oblon¬ 
gis  interstinctae  et  ubertim  obtectae  polymorpha  massa 

cellulosa,  cujus  quidem  elementa  varie  obscurata  et 

->  • 

turbata  sunt.  Singuli  cauliculi  utriformes  in  profun- 


_  28 


dioribus  portionibus  coaliti  sunt  in  densum  opus  reti¬ 
culatum  parvulis  fenestellis  interruptum,  in  quibus 
vestigia  similis  polymorphae  massae  cellularis  in  adi¬ 
pem  mutatae  insunt.  Id  opus  reticulatum  ex  subtili¬ 
bus  vasis  capillaribus  contextum  est.  —  Nodos  carci- 
nomatosos,  qui  esse  putati  erant  in  oesophago,  appa¬ 
ruit  esse  partiales  hypertrophias  mucosae.  Cellulae 
epithelii,  ex  quibus  loci  prominentes  compositi  sunt 
normalibus  majores  et  tegularum  modo  dispositae 
apparent. 


Vita. 


Ego  Clemens  Guilelmus  Eduardus  Mayer  Saxo-Bo- 
russus  Halis  a  patre  Ed.  Mayer  medico  practico  et  matre 
Clementina  de  gente  Schneidewind  die  XXI  m.  Septembr. 
anno.  h.  s.  XLIII  natus  fidei  evangelicae  addictus  sum. 
Primis  litterarum  elementis  imbutus  in  sextum  gymnasii  la- 
tini  ordinem  receptus  et  cum  maturitatis  testimonio  acto 
annis  post  dimissus  sum.  Anno  LXII  almam  litterarum 
universitatem  Heidelbergensem  petii  et  a  Rectore  magni 
fico  111.  Helmholtz  in  numerum  civium  academicorum  recep¬ 
tus  sum.  Tertio  semestre  perfecto  Halis  profectus  per  duo 
semestria  hanc  universitatem  frequentavi.  Tentamine  phy¬ 
sico  absoluto  Turici.  postea  iterum  Halis  per  annum  scholas 
medicinas  audivi.  Examine  rigoroso  rite  superato  die 
VII.  m.  Juni.  M.  a.  medicinae  et  chirurgiae  doctoris  hono¬ 
res  et  jura  in  me  collata  sunt.  Frequentavi  hasce  scholas 
Heidelberg: 

111.  Xuhn  de  osteologia  et  syndesmologia ,  de  anato- 
mia  comparata. 

111.  Arnold  de  anatomia;  idem  dux  mihi  fuit  in  arte 
cadavera  dissecandi. 

111.  Kirchhoff  de  physice. 

111.  Bunsen  de  chemia  anorganica. 

111.  Schmidt  de  botanice. 

111.  Dellfs  de  chemia  organica. 

111.  Helmholtz  de  physiologia. 

Halis : 

111.  Volkmann  de  physiologia  de  anatomia,  de  arte 
cadavera  dissecandi,  una  cum 

111.  Welker  de  histologia  cum  exercitationibus  micro- 
scopicis,  de  generatione. 


111.  Heintz  de  chemia  organica,  de  exercitationibus 
analyticis. 

Turici. 

111.  Griesinger  de  morbis  syphiliticis. 

111.  Billroth  de  chirurgia  generali  et  speciali. 

111.  Breslau  de  arte  obstetricia. 

111.  Rindfleisch  de  histologia  pathologica,  de  exercita¬ 
tionibus  cum  microscopicis  tum  de  arte  obductiones  rite 
efacindi.  Exper.  Hirt:  de  auscultatione  et  percussione.  In¬ 
terfui  clinicis  medicis  chirurgicis,  ophtalmiatr. 

111.  Griesinger,  Biermer,  Billroth,  Horner. 

Halis. 

111.  Weber  in  clinic.  med.  et  policl. 

111.  Blasius  in  clin.  chirurg. 

111.  Olshausen  in  clin.  obstet. 

111.  Graefe  in  clin.  ophtalm. 

Quibus  viris  illustrissimis  optime  de  me  meritis  gratissi¬ 
mum  animum  habeo  semperque  habebo. 

